stanford-oval/wikipedia huggingface dataset:
Fernando Muslera
Ura > Maajoukkueura

Muslera pelasi Uruguayn maajoukkueessa ensimmäisen maaottelunsa lokakuussa 2009 Ecuadoria vastaan. Etelä-Afrikan MM-kilpailuissa 2010 Muslera oli Uruguayn ykkösmaalivahti. Uruguay sijoittui turnauksessa neljänneksi. Muslera oli ykkösmaalivahti Uruguayn voittaessa Copa Américan vuonna 2011. Hän pelasi joukkueensa kaikki neljä ottelua Brasilian MM-kilpailuissa 2014 ja kaikki viisi ottelua Venäjän MM-kilpailuissa 2018. Hän oli varamaalivahtina mukana vielä Qatarin MM-kilpailuissa 2022.
Feldkirch

| Feldkirch |
| --- | --- |
 Feldkirchiä Schattenburgista nähtynä
 vaakuna
 Sijainti Feldkirchin piirissä.
 Feldkirch
 Koordinaatit: 47°14′17″N, 09°35′54″E 
Valtio:  Itävalta
Osavaltio:  Vorarlberg
Pinta-ala:  
 – Kokonaispinta-ala:  34,3 km²
Korkeus:  458 m
Väkiluku (2019)  (arvio):  33 862
 – Väestötiheys:  987,2 as./km²
Aikavyöhyke:  UTC+1
 – Kesäaika:  UTC+2
 
 www.feldkirch.at 
Infobox OKVirheellinen NIMI-arvo: 
Feldkirch on kaupunki Vorarlbergin osavaltiossa, Itävallassa. Se on Itävallan läntisin kunta ja sijaitsee Sveitsin ja Liechtensteinin rajalla. Se on Vorarlbergin toiseksi suurin kaupunki Dornbirnin jälkeen. Vuoden 2019 arvion mukaan siellä asui 33 862 asukasta. Sen pinta-ala on 34,3 neliökilometriä. Kaupungin väestötiheys on noin 990 asukasta neliökilometriä kohden.
Nykyisen Feldkirchin kaupungin alueella on sijainnut asutusta jo Rooman valtakunnan ajoilta lähtien. Varhaisin maininta Feldkirchistä kaupunkina on peräisin vuodelta 1218. Vuonna 1925 kaupunkiin liitettiin Levisin, Altenstadtin, Gisingenin, Nofelsin, Tostersin ja Tisisin kunnat.
Feldkirch on useiden itävaltalaisten instituutioiden kotipaikka. Kaupungin suurimpiin nähtävyyksiin lukeutuu sen hyvin säilynyt vanhakaupunki. Kaupungilla on ystävyyskaupunkitoimintaa Kanadan Whitbyn ja Saksan Sigmaringenin kanssa.
Feldkirchiläinen jääkiekkoseura VEU Feldkirch on saavuttanut menestystä niin Itävallan kuin Euroopankin tasolla.
Aiheesta muualla

Kuvia tai muita tiedostoja aiheesta Feldkirch Wikimedia Commonsissa
Kaupungin verkkosivusto
Fosforylaatio

Fosforylaatiossa ATP:n terminaalinen fosforyyliryhmä siirretään tietylle seriinille tai treoniinille yhden tyyppisellä ja tyrosiinille toisen tyyppisellä proteiinikinaasilla. Fosforylaatio on yleisin palautuva kovalenttinen modifikaatio. Monia entsyymejä,
membraanikanavia ja muita proteiineja säädellään fosforylaatiolla. Entsyymejä jotka
katalysoivat fosforylaasireaktioita kutsutaan proteiinikinaaseiksi. Proteiinien fosforylaation
tutkimus on paljastanut miten signalointireitit saadaan liitettyä ihmisten sairauksiin.selvennä
Miksi fosforylaatio on ylivertainen proteiinien säätelyssä

Fosforyyliryhmä lisää kaksi negatiivista varausta muokattuun proteiiniin. Muokkaamattoman proteiinin elektrostaattisia vuorovaikutuksia voidaan häiritä ja uusia voidaan muodostaa. Tällaisilla rakenteellisilla muutoksilla voidaan muuttaa huomattavasti substraatin sitomista ja katalyyttistä aktiivisuutta.
Fosfaattiryhmä voi muodostaa kolme tai useampia vetysidoksia. Fosforyyliryhmän tetrahedraalinen geometria tekee nämä vetysidokset eri suuntiin suuntautuneiksi, tehden spesifiset vuorovaikutukset vetysidos-luovuttajille mahdollisiksi.
Fosforylaation vapaa energia on suuri. Fosforylaatio voi muuttaa eri toiminnallisten tilojen välistä konformationaalista tasapainoa suurella kertoimella, suuruusluokaltaan 105.
Fosforylaatio ja defosforylaatio voivat tapahtua alle sekunnissa tai tuntien aikana. Kinetiikka voidaan sovittaa fysiologisen prosessin ajoitukseen sopivaksi.
Fosforylaatio usein vahvistaa vaikutuksia. Yksittäinen aktivoitu kinaasi voi fosforyloida satoja kohdeproteiineja lyhyin väliajoin. Lisävahvistusta seuraa jos kohdeproteiinit ovat entsyymejä, joista kukin voi muuttaa suuren määrän substraatteja tuotteeksi.
ATP on solun energiavaluutta. Sen käyttö fosforyyliryhmän luovuttajana liittää solun energiatilan metabolian säätelyyn.
Aiheesta muualla

Kuvia tai muita tiedostoja aiheesta Fosforylaatio Wikimedia Commonsissa
Sami Sinkkonen

| Henkilötiedot |
| --- | --- | --- | --- |
Syntymäaika: 7. heinäkuuta 1975 (ikä 49)
Syntymäpaikka: Turku, Suomi
Pelipaikka: maalivahti
Pituus: 194 cm
Junioriseurat
: VG-62
Seurat
| Vuodet | Seura | O | (M) |
| 1990–1995 | VG-62 | 58 | (1) |
| 1996–1997 | FC Inter | 1 | (0) |
| 1996 | → ÅIFK (laina) | 6 | (0) |
| 1997 | → VG-62 (laina) | 9 | (0) |
| 1998–1999 | TP-Seinäjoki | 27 | (0) |
| 1999 | VG-62 | 1 | (0) |
| 2000–2003 | FC Inter | 4 | (0) |
| 2000–2003 | → VG-62 (laina) | 25 | (0) |
| 2001 | → Jazz (laina) | 20 | (0) |
| 2003 | → FC Korsholm (laina) | 3 | (0) |
| 2004 | Jazz | 17 | (0) |
| 2005–2006 | IFK Mariehamn | 13 | (0) |
| 2006 | → IFFK (laina) | 1 | (0) |
| 2007 | ÅIFK | 1 | (0) |
| 2008–2009 | VG-62 | 15 | (0) |
| 2013 | VG-62 | 3 | (0) |
| Yhteensä | Yhteensä | 204 | (1) |
 Seurajoukkueuran tilastot kattavat vain kansalliset sarjat.
Sami Sinkkonen (s. 7. heinäkuuta 1975 Turku) on uransa lopettanut suomalainen jalkapallomaalivahti. Liigadebyyttinsä hän pelasi FC Interin joukkueessa heinäkuussa 1997. Urallaan hän pelasi 55 Veikkausliigan ottelussa ja edusti FC Interin lisäksi FC Jazzia ja IFK Mariehamnia. Kauden 2006 lopulla loukkaantumisista kärsinyt Sinkkonen ilmoitti lopettavansa liigauransa.
Saara Palomäki

Saara Palomäki (s. 11. marraskuuta 1990) on suomalainen pesäpalloilija, joka edustaa Vihdin Palloa. Hänen kasvattajaseuransa on Joensuun Maila.
Superpesiksen runkosarjassa Palomäki on pelannut kaikkiaan 53 ottelua, joissa on lyönyt yhdeksän ja tuonut 12 juoksua. Kärkilyöntipisteitä hän on kerännyt pelaamissaan runkosarjan otteluissa 92. Superpesiksen pudotuspeleissä Palomäki on pelannut yhden ottelun, jossa on kirjauttanut tililleen yhden kärkilyöntipisteen.
Saara Sandell

Saara Sandell (s. 1993) on suomalainen koripalloilija. Hän on pituudeltaan 175-senttimetrinen ja pelipaikaltaan laitahyökkääjä. Hän edustaa Korisliigassa kouvolalaisseura Kouvottaria.
Sandellin kasvattajaseura on Espoo Basket Team. Hän voitti Honka Akatemian pelaajana 19-vuotiaiden tyttöjen Suomen-mestaruuden kaudella 2011–2012. Samalla kaudella hän pääsi naisten SM-sarjassa kentälle kahdessa ottelussa Espoo Teamin joukkueessa. Tämän jälkeen hän on edustanut Korisliigassa Tapiolan Honkaa kausina 2012–2016, Espoo Unitedia kaudella 2016–2017, jälleen Tapiolan Honkaa kausina 2017–2019 ja Espoo Basket Teamia kaudella 2019–2020. Kauden 2020–2021 Sandell pelasi Saksan 2-Bundesliigassa Mainzin joukkueessa. Kaudeksi 2021–2022 hän siirtyi Kouvottariin.
Sandell on pelannut Korisliigassa kauden 2021–2022 runkosarjan loppuun mennessä 202 runkosarjaottelua ja 38 pudotuspeliä. Parhaimmillaan hän on yhdellä kaudella runkosarjan ottelukohtaisena keskiarvona heittänyt 7,9 pistettä kaudella 2014–2015. Yhden ottelun piste-ennätys 22 on itsenäisyyspäivältä 2014 ottelusta Vimpelin Vetoa vastaan. Kausikeskiarvoista levypalloennätys 4,5 ja syöttöennätys 2,2 ovat kaudelta 2021–2022. Sandell on saavuttanut SM-hopeaa kaudella 2016–2017 ja SM-pronssia kaudella 2012–2013.
Sakari Sirkkanen

Sakari Sirkkanen on suomalainen toimittaja. Hän on toiminut Yle Puheen Politiikkaradiossa toimittajana ja tuottajana. Sirkkanen siirtyi Yle TV1:n A-studion toimittajaksi vuoden 2018 lokakuussa.
Samaran kuvernementti

| Samaran kuvernementti Самарская губерния |
| --- | --- |

 Vaakuna
 Kuvernementin kartta (joskus vuosina 1890–1907).
Hallinto:  
 – hallinnollinen keskus:  Samara
Pinta-ala  (136 713,5 neliövirstaa (1897)):  155 588 km²
Väkiluku (1897):  860 021
Samaran kuvernementti (ven. Сама́рская губе́рния, Samarskaja gubernija) oli Venäjän keisarikunnan kuvernementti vuosina 1851–1928. Se sijaitsi Volgan itäpuolella ja sitä reunustivat pohjoisessa Kazanin kuvernementti, lännessä Simbirskin ja Saratovin kuvernementit, etelässä Astrahanin kuvernementti ja idässä Ufan ja Orenburgin kuvernementit ja Uralin alue.
Kuvernementin pinta-ala oli noin 155 588 km² ja vuonna 1897 siellä oli 860 021 asukasta. Alueen pääkaupunki oli Samara (89 999 as.).  Kuvernementti oli jaettu seitsemään kihlakuntaan, jotka oli nimetty kihlakuntakaupunkiensa mukaan: Bugulma, Buguruslan, Busuluk, Nikolajevsk (myöhempi Pugatšov), Novouzensk, Samara ja Stavropol (myöhempi Togliatti).
Kielellis-etniseltä jakaumaltaan kuvernemetti oli vuonna 1897 vahvasti ei-venäläinen. Suurinta kieliryhmää edustivat uzbekit (59,0 %) ja tadžikit (26,8 %). Venäläisiä oli vain 1,5 % kuvernementin väestöstä.
Aiheesta muualla

Kuvia tai muita tiedostoja aiheesta Samaran kuvernementti Wikimedia Commonsissa
Samarskaja gubernija (Brockhaus–Jefron -tietosanakirjan (1890—1907) artikkeli verkkomuodossa) Entsiklopeditšeski slovar F. A. Brokgauza i I. A. Jefrona. Viitattu 27.7.2014. (venäjäksi)
Gubernii Rossijskoi imperii. Istorija i rukovoditeli. 1708–1917 (pdf) (Venäjän keisarikunnan kuvernementit (1708-1917) -kokoelmateos pdf-muodossa, 535 sivua)  2003. Transneft-yhtiön rahoittama Runivers-hanke eli "Venäjä alkuperäisteoksien kautta" (Россия в подлиннике), runivers.ru. Viitattu 27.7.2014. (venäjäksi)
Ryan Clayton

Clayton Ryan Swann, paremmin tunnettu lyhenteillä Clayton Ryan/Ryan Clayton (s. 12. joulukuuta 1982 Maryland, Baltimore) on yhdysvaltalainen muusikko ja levytuottaja. Hän asuu nykyään Los Angelesissa, Kaliforniassa. Hänen nykyinen pääproktinsa on emoa ja death metalia yhdistelevä The Natural Born Killers.
Musiikkitausta ja yksityiselämä

Clayton valmistui vuonna 2001 Mt. Hebronin high schoolista, jonka jälkeen hän keskittyi musiikkiin. Hän on soittanut yhtyeissä, kuten The Dreaming, Valentine ja A Smile from the Trenches.
Faces (yhtye)

| Faces |
| --- | --- |
 Ron Wood ja Rod Stewart lavalla vuonna 1975
Tiedot
Toiminnassa:  1969–1975
Tyylilaji:  rock and roll, rhythm and blues, blues rock
Kotipaikka:   Lontoo, Englanti
Laulukieli:  englanti
Jäsenet:  Ronnie Wood   Kenney Jones   Mick Hucknall   Glen Matlock  
Entiset jäsenet:  Rod Stewart, 1969-1975   Ronnie Lane, 1969 – 1973   Ian McLagan, 1969 – 2014   Tetsu Yamauchi, 1973 – 1975  
Levy-yhtiö:  Warner Bros.  
Aiheesta muualla
Kotisivut
Infobox OKNimi-testi OK: 
Faces  oli englantilainen rockyhtye, joka toimi aktiivisesti vuosina 1969–1975. Se perustettiin Small Faces -yhtyeen raunioille. Facesilla oli 1970-luvun alussa useita hittikappaleita, mutta nykyisin se muistetaan ehkä parhaiten Ron Woodin ja Rod Stewartin entisenä yhtyeenä.
Historia

Small Faces hajosi, kun yhtyeen laulaja-kitaristi Steve Marriott lähti siitä ja perusti yhtyeen Humble Pie. Jäljelle jääneet jäsenet, Ronnie Lane (basso), Ian McLagan (kosketinsoittimet) ja Kenny Jones (rummut), jatkoivat yhteistä toimintaansa nimellä Faces. Marriottin tilalle yhtyeeseen tulivat The Jeff Beck Groupin jäsenet Ron Wood (kitara) ja Rod Stewart (laulu). Yhtyeen debyyttialbumi First Step (1970) julkaistiin levy-yhtiön erehdyksen johdosta Small Facesin nimellä.
Facesin vuonna 1971 julkaisemat albumit Long Player ja A Nod is as Good as a Wink... to a Blind Horse menestyivät hyvin. Jälkimmäiseltä kappale "Stay with Me" nousi singlelistojen kärkipäähän Englannissa ja Yhdysvalloissa.
Rod Stewartilla oli omia sooloprojekteja koko yhtyeen olemassaolon ajan, ja hän julkaisi useita sooloalbumeja. Ne menestyivät erittäin hyvin, ja Faces jäi monesti laulajansa suosion varjoon. Ronnie Lane lähti yhtyeestä vuonna 1973 Ooh La La -albumin julkaisun jälkeen. Levy jäi yhtyeen viimeiseksi studioalbumiksi. Lanen tilalle basistiksi tuli Tetsu Yamauchi, joka oli vähän aikaa soittanut Free-yhtyeessä. Tällä kokoonpanolla julkaistiin livealbumi Coast to Coast: Overture and Beginners vuonna 1974. Yhtye äänitti vielä joitakin kappaleita seuraavaa albumia varten, mutta Lanen lähdön myötä Facesin alkuperäinen kemia oli kadonnut. Yhtyeen viimeiseksi julkaisuksi jäi kappale "You Can Make Me Dance, Sing, or Anything", joka sekin nousi 20 myydyimmän singlen listalle Britanniassa. Vuonna 1975 Wood alkoi työskennellä The Rolling Stonesin kanssa ja saman vuoden joulukuussa Faces ilmoitti lopettavansa toimintansa.
Yhtyeen albumi A Nod Is As Good As a Wink... to a Blind Horse (1971) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Diskografia > Albumit

First Step (1970)
Long Player (1971)
A Nod Is as Good as a Wink...To a Blind Horse (1971)
Ooh La La (1973)
Coast to Coast: Overture and Beginners (1974) (live)
Diskografia > Kokoelmat

Snakes And Ladders / The Best of Faces (1976)
Good Boys... When They're Asleep (1999)
Five Guys Walk into a Bar... (2004)
The Best of Faces (2009)
Stay With Me: The Faces Anthology (2012)
You Can Make Me Dance, Sing or Anything: 1970 - 1975 (2015)
An Introduction to : Faces (2018)
Diskografia > Singlet

"Flying" / "Three Button Hand Me Down" (Helmikuu 1970) (Small Faces nimellä)
"Had Me A Real Good Time" / "Rear Wheel Skid" (Marraskuu 1970)
"Maybe I'm Amazed" / "Oh Lord, I'm Browned Off" (Maaliskuu 1971)
"Stay With Me" / "You're So Rude" (Joulukuu 1971)
"Cindy Incidentally" / "Skewiff (Mend the Fuse)" (Helmikuu 1973)
"Medley: Fly In The Ointment-My Fault-Borstal Boys-Silicone Grown-Ooh La La" / "Dishevelment Blues" (Huhtikuu 1973)
"Oh! No Not My Baby" / "Jodie" (Elokuu 1973) (A-puoli Rod Stewart, B-puoli Faces)
"Pool Hall Richard" / "I Wish It Would Rain" (Marraskuu 1973)
"You Can Make Me Dance, Sing Or Anything" / "As Long As You Tell Him" (Marraskuu 1974)
Faces (EP) (1977)
Aiheesta muualla

Kuvia tai muita tiedostoja aiheesta Faces (yhtye) Wikimedia Commonsissa
Sakari Sohlberg

Ville Sakari Sohlberg (6. kesäkuuta 1907 Helsinki – 25. syyskuuta 2000 Helsinki) oli korkeimman oikeuden jäsen 1952–1955 ja 1957–1975 ja huomattava teollisuusmies, vuorineuvos Wilhelm Aleksanteri Sohlbergin poika ja sukuyhtiö Oy G. W. Sohlberg Ab:n hallituksen jäsen ja puheenjohtaja 1938–1984.
Sohlberg toimi erilaisissa tehtävissä sotaoikeuksissa syyttäjästä sotaylituomariin 1937–1948. Hänen puolisonsa, esittelijäneuvos Päivikki Tulenheimo-Sohlberg oli Helsingin yliopiston kanslerin Antti Tulenheimon tytär. Sakari Sohlberg hoiti lukuisia luottamustoimia järjestöissä ja yrityksissä.
Helsingin Katajanokalla pariskunnan entisessä asunnossa toimii Päivikki ja Sakari Sohlbergin kotimuseo. Heidän nimeään kantava säätiö (Päivikki ja Sakari Sohlbergin säätiö rs.) on merkittävä lääketieteellisen ja terveydenhuollollisen tutkimuksen rahoittaja.
Felgen Orkester

| Felgen Orkester> Tiedot |
| --- | --- |
Toiminnassa:  2011–
Tyylilaji:  pop, rock, folk rock
Kotipaikka:  Kaarasjoki, Norja
Laulukieli:  pohjoissaame
Jäsenet:  Johan Biti (rummut)   Petter Tretnes Hansen (kitara, laulu)   Morten Ailu Hansen (basso)   Tom Stian Tretnes Hansen (sähkökitara)   Henning Anti (mandoliini, syntetisaattori)   Nils Mikael Hætta Hansen (sähkökitara, laulu)  
Levy-yhtiö:  Saha Records  
Infobox OKNimi-testi OK: 
Felgen Orkester on saamelainen folk rock -yhtye, joka perustettiin vuonna 2011 Kaarasjoella. Yhtyeen muodostavat viisi serkusta ja heidän ystävänsä. Yhtye laulaa pohjoissaamen kielellä.
Yhtye kertoo saavansa vaikutteita muun muassa Kentiltä, Bruce Springsteeniltä, Mark Knopflerilta ja Pogues-yhtyeeltä.
Felgen Orkesterin ”Buolli dolla” valittiin Sami Music Awardsin vuoden 2015 saamelaiseksi radiokappaleeksi.
Diskografia > Albumit

Skealbma mojit (2015)
Duhát jagi geahčen (2017)
Mirko Čalmmit (2019)
Čuđit (2021)
Diskografia > EP:t

Soaját (2013)
Sanna Warsell

| Sanna Warsell> Henkilötiedot |
| --- | --- |
Kansalaisuus:  Suomi
Ammatti:  sirkustaiteilija, sirkusohjaaja ja näyttelijä
Aiheesta muualla
IMDb 
Elonet
Sanna Warsell on valmistunut Turun Taideakatemiasta sirkustaiteilijaksi ja sirkusohjaajaksi. Hän on myös opiskellut Teatterikorkeakoulussa fyysistäteatteria ja klovneriaa. Hän on toinen Teatteri Tuikkeen perustajista, ja on erikoistunut teatterin ja sirkuksen yhdistämiseen.
Warsell asui 90-luvun puolivälissä New Yorkissa työskennellessään siellä au pairina ja päätyi siellä Off Broadwaylle tekemään sekalaisia töitä. Suomeen palattuaan hän haki Teatterikorkeakouluun mutta ei päässyt sinne ja haki sen jälkeen Lahden sirkuskouluun koska oli aiemmin harrastanut telinevoimistelua. Sieltä hän siirtyi opiskelemaan Turun ammattikorkeakoulun sirkuslinjalle, mistä valmistuttaan hän oli töissä norjalaisessa Cirkus KhaOomissa parin vuoden ajan. Ennen sirkusuraa hän on valmistunut myös leipuri-kodittoriksi.
Warsell taitaa laajasti erilaisia sirkusesityksiä. Hän esittää muun muassa elävää patsasta, klovnia, kävelee puujaloilla, tulitanssii ja nielee tulta sekä antaa ilma-akrobatiaesityksiä trapetsilla, tanssitrapetsilla, kankaalla ja kangaslenkeissä.
Warsell pyörittää myös Roihuvuoressa kerrostalon kivijalassa toimivaa kulttuurikahvila Roihuvuoren Rioa jossa pidetään elävän musiikin esityksiä, kirjallisia iltoja, taide-esityksiä ja -näyttelyitä sekä muita kulttuuritapahtumia.
Ruskotatti

| Ruskotatti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Boletales
Heimo::  Boletaceae
Suku::  Imleria
Laji::  badia
Kaksiosainen nimi
 Imleria badia  (Fr.) Vizzini (2014) 
Katso myös
   Ruskotatti Wikispeciesissä   Ruskotatti Commonsissa 
Infobox OKNimi-testi OKIUCN-testi OK: 
Ruskotatti (Imleria badia, vanh. Boletus badius tai Xerocomus badius) on erinomainen ruokasieni, jota tavataan kesäkuun lopusta syyskuun alkuun varsin yleisenä Etelä-Suomessa. Sen malto on valkoinen, ja muuttuu vahingoittuneista kohdista sinertäväksi. Pinta on kastanjanruskea, pillit vaaleankeltaiset.
Ruskotatti muistuttaa nuorta männynherkkutattia, mutta tunnistusta helpottaa se, että ruskeassa jalassa ei ole verkkokuviota. Lisäksi mallon sinertyminen kosketuksesta on piirre, jota herkkutateilla ei ole. Sekoittamisesta ei ole kuitenkaan juurikaan haittaa, sillä ruskotatti on lähes herkkutattien veroinen ruokasienenä.
Aiheesta muualla

Luontoportti: Ruskotatti (Imleria badia)
Ruskotatti (Arkistoitu – Internet Archive) kuvia.
Ryan Cayabyab

Ryan Cayabyab vuonna 2016.
Raymundo "Ryan" Cipriano Pujante Cayabyab (s. 4. toukokuuta 1954) on filippiiniläinen säveltäjä. Hän valmistui Filippiinien yliopiston musiikkikorkeakoulusta, jonka henkilökuntaan kuului vuosina 1981–2001. Cayabyab on säveltäjänä tyylillisesti monipuolinen. Hänen tuotantoonsa kuuluu muun muassa messuja, elokuvamusiikkia, näyttämöteoksia ja lukuisia populaariartistien esittämiä lauluja. Cayabyab voitti Onassiksen kansainvälisen kulttuurikilpailun vuonna 2001 sävellyksellään MISA 2000. Hän on toiminut muun muassa Esittävien taiteiden San Miguel -säätiön taiteellisena johtajana vuosina 2001–2006.
Cayabyab avasi vuonna 1986 puolisonsa Emmyn kanssa mukaansa nimetyn musiikkikoulun Makatissa. Hän toimi tuomarina Philippine Idol -kilpailussa.
Aiheesta muualla

Ryan Cayabyab Internet Movie Databasessa. (englanniksi)
Santa Barbara Music Publishing, Inc.: Ryan Cayabyab (englanniksi)
Forumin metroasema

Forum on Kööpenhaminan metron linjojen M1 ja M2 asema Frederiksbergissä lähellä Tanskan pääkaupungin Kööpenhaminan keskustaa. Asema on maanalainen ja sijaitsee joukkoliikenteen maksualueella 1.
Forumin asema on avattu vuonna 2003. Asema on saanut nimensä viereisestä Forum Københavnin messu- ja konserttihallista. Metrojunia liikennöi Vanløseen sekä vastakkaiseen suuntaan Kööpenhaminan lentoasemalle ja Vestamageriin.
Aiheesta muualla

Kuvia tai muita tiedostoja aiheesta Forumin metroasema Wikimedia Commonsissa
Forumin asema Kööpenhaminan metron verkkosivuilla (Arkistoitu – Internet Archive) (tanskaksi)
Fenyylietanoliamiini-N-metyylitransferaasi

| --- | --- |
Fenyylietanolamiini-N-metyylitransferaasi

Ihmisen PNMT (PDBID: 2AN3). Kuvassa on kaksi monomeeriä.
Tunnisteet
CAS-numero: 9037-68-7
EC-numero: 2.1.1.28
Tietokannat
KEGGt: KEGG
Entrez: 5409
OMIM: 171190
UniProt: P11086
Fenyylietanolamiini-N-metyylitransferaasi eli PNMT on ihmisten lisämunuaisissa oleva entsyymi, joka metyloi norepinefriiniä epinefriiniksi. PMNT:n kofaktori on S-adenosyyli-L-metioniini. Pääosa ihmisten verenkierron epinefriinistä on lisämunuaisten PNMT:n tuottamaa. Ihmisten PNMT:n geenin symboli on PNMT. Geeni on kromosomissa 17 kohdassa 17q12.
Rakenne

Ihmisten PNMT:n massa on 30.9 kDa. Se on yhdestä peptidiketjusta koostuva eli monomeerinen proteiini, jossa on 282 aminohappoa. PNMT on rakenteellisesti samankaltainen esimerkiksi katekoli-O-metyytransferaasi ja glysiini-N-metyylitransferaasi. Laboratorio-oloissa liuoksissa, joissa ei ole pelkistimiä, ihmisten PNMT voi muodostaa homodimeereitä, jotka ovat kiinni toisissaan disulfidisidoksin. Homodimeerit omaavat saman entsyymiaktiivisuuden kuin monomeerit.
Toiminta

S-adenosyyli-L-metioniini (SAM) on PNMT:n kofaktori. PNMT siirtää SAM:n kantaman metyyliryhmän norepinefriinin aminoryhmään. Norepinefriini muuntuu tässä metylaatioreaktiossa epinefriiniksi ja SAM S-adenosyyli-L-homokysteiiniksi (SAH). Ihmisillä PNMT:tä on eritoten lisämunuaisissa, mutta sitä on muun muassa myös sydämessä, silmien verkkokalvoissa ja aivoissa.
PNMT pystyy myös metyloimaan muita fenyylietyyliamiineita ja tiettyjä tryptamiineja. Se voi esimerkiksi metyloida p-tyramiinista N-metyylityramiinia, p-oktopamiinista p-synefriiniä ja tryptamiinista N-metyylitryptamiinia.
Faces (festivaali)

Maria Gasolina esiintymässä 2008 Faceksessa
Pekka Kuusisto & the Luomuplayers (haitarissa Anna-Mari Kähärä) esiintyvät vuoden 2005 etnofestivaaleilla.
Faces on vuotuinen heinä–elokuun vaihteessa eri puolilla Raaseporia vuodesta 1998 järjestettävä musiikkiin ja kulttuuritoimintaan keskittyvä musiikkifestivaali.
Kun festivaalin taustaorganisaatio, voittoa tavoittelematon Etnokult ry, perustettiin vuonna 1997, perustajajäsenten Börje Mattssonin ja Holger Wickströmin tavoitteena oli järjestää monikulttuurinen festivaali, jossa kaikilla etnisillä ryhmillä olisi mahdollisuus esittäytyä.
Paikat

Faces järjestettiin ensimmäisen kerran vuonna 1998 Raaseporin linnan raunioilla Snappertunassa silloisen Tammisaaren alueella.
Vuosina 1999–2009 festivaali järjestettiin Billnäsin vanhan ruukin alueella silloisen Pohjan kunnan alueella. Alueen vuokran noustua tapahtuma muutti.
Vuosina 2011–2013 meren rannalla Gumnäsissä Raaseporissa entisen Pohjan alueella.
Vuosina 2014 ja 2015 festivaali järjestettiin jälleen Raaseporin linnan raunioilla.
Vuonna 2016 Faces järjestettiin Fiskarin kylässä  pitkästä aikaa kolmipäiväisenä.
Vuonna 2017 kahdeskymmenes Juhla-Faces järjestettiin Fiskarissa elokuun ensimmäisenä viikonloppuna.
Vuonna 2021 Faces ReBorn järjestettiin Karjaan keskustan alueella heinä-elokuun vaihteessa.
Kaikki paikat sijaitsevat nykyisen Raaseporin alueella.
Ohjelma

Musiikin lisäksi ohjelmisto täyttyy muun muassa tanssista, teatterista, elokuvista, runoudesta, näyttelyistä, työryhmistä ja stand up -komiikasta. 
Tapahtuman yhteydessä ovat katusoiton SM-kisat, lapsille ja lapsenmielisille oma Small Faces sekä Impromptu Freedom Stage. Faces kuuluu Finland Festivals -tapahtumiin.
Teemat

Festivaalilla on vuosittain vaihtuva teema. Vuonna 2008 teemana oli ”Social warming” (eri kulttuurien ja väestöryhmien toimiminen yhdessä ihmiskunnan ja maapallon pelastamiseksi), vuonna 2009 ”We are the children” (lapset ja lasten oikeudet), 2010 ”We shall overcome” (monikulttuurisuus), 2011 ”Viva la difference” ja vuonna 2012 ”The new spring”.
Muut Facekset

Tytärfestivaaleja on järjestetty Petroskoissa (Carelian Faces) vuodesta 2003 ja Bosnia ja Hertsegovinassa ensimmäistä kertaa 2006. Tulevaisuudessa yksi mahdollinen uusi festivaalipaikka on Etelä-Afrikka. Järjestäjien tavoitteena on siirtää vastuu ulkomaanfestivaalien järjestelyistä vähitellen paikallisille. Festivaalin johtaja Mattsson on todennut Petroskoin festivaalin alkaneen rullata paikallisten voimin muutaman vuoden jälkeen.
Vuonna 2008 suunniteltiin Faces-tyyppisen festivaalin järjestämisestä Irakin pohjoisosassa Kurdistanissa, maan rauhallisemmassa pohjoisosassa. Festivaalijohtaja Börje Mattsson vieraili Irakissa 2008 maan kulttuuriministerin Falakadin Kakayn kutsumana heinäkuussa keskustelemassa asiasta.